અત્‍યાર સુધી બહારથી આવતા પ્રવાસીઓ, સંશોધકોને જો અંતરિયાળ ગામડામાં જવું હોય તો ત્‍યાં કોઈ રહેવાની સગવડ મળતી નહીં. આથી કોઈ પણ વ્‍યક્તિએ રાત પડતા ભુજમાં જ આવી જવું પડતું. માહિગાર સૂત્રોના જણાવ્‍યા અનુસાર હવે પ્રવાસીઓ આ તૈયાર કરેલા હોડકો ગામમાં જ રોકાઈ શકે તેવી તમામ વ્‍યવસ્‍થા કરવામાં આવી છે. કચ્‍છ તેની ભાતીગળ પરંપરા, રીત, રિવાજો, ટ્રેડીશનલ મ્‍યુઝિક, લોકસંગીત માટે હંમેશા આકર્ષણનું કેન્‍દ્ર બન્યું છે. કચ્‍છમાં લોકો જે વિશિષ્‍ટ પ્રકારના ગોળ ‘ભુંગા‘ બનાવી રહે છે તેવા જ લીંપણ વાળા ઘરો પ્રવાસીઓ માટે બનાવવામાં આવ્‍યા છે. આ ઘરોને સ્‍થાનિક ભરતકામથી શણગારવામાં આવ્‍યા છે. કચ્‍છમાં એવા ઘણા કલાકારો અને ગાયકો છે જે હવે લુપ્‍ત થવાને આરે છે તે તમામ કલાકારો અને ભજન-મંડળીઓ પણ રોજ પ્રવાસીઓને સંભળાવશે. બહારથી આવતા પ્રવાસીઓને હસ્‍તકળાની બનાવટો પણ મળશે. બન્‍ની વિસ્‍તારની આસપાસની બહેનોએ તૈયાર કરેલી હસ્‍તકલાની વસ્‍તુઓઓ, લેધર, કલે, મેટલ, મડ વર્ક, વુડ અહીંથી જ મળશે.